open-index/open-wikipedia-markdown huggingface dataset:
Tebogo Malaka

**U-Tebogo Malaka** mphathiswa womkhakha womphakathi weSewula Afrika owasebenza njengoMphathi Omkhulu (CEO) noSihlalo weBhodo ye-Independent Development Trust (IDT), ihlangano karhulumende ye-schedule-2 enesibopho samaphrojekthi womthangalasiseko wezenhlalakahle eSewula Afrika. Waqothwa esikhundleni sakhe ngemva kweensolo zokukhwabanisa amathenda avela ku-IDT. 

## Izinsolo zokukhwabanisa
Uburholi bakhe e-IDT buqalene nokuhlolisiswa ngebanga leensolo zokuthenga okungakalungi nokungqubuzana kwemibono. Umbiko we-forensic ohlotjaniswa nethenda yesitjalo se-oksijini esiyi-R836 yezigidi uveze iindaba eziqakathekileko, begodu iimphenyo ziveze bona iinkontileka ezingaphezu kwe-R33 yezigidi zanikelwa inkampani ehlotjaniswa nodadewabo. Ngenyanga kaRhoboyi 2025, uMalaka wamiswa ngemva kokusolwa kokufumbathisa okubandakanya intathelizindaba begodu hlangana nokugandeleleka okwandako ngendima yakhe eenquntwini zamathenda zangaphambilini. Ibhodo ye-IDT igcizelele bona ukumiswa kwayo kungenxa yokuzivikela, begodu iimphenyo ezisemthethweni ziragela phambili  

## Iinkomba
Ukuzithwala

Ukuzithwala kulokha umuntu wengubo asidisi. Lokhu kwenzeka lokha umuntu wengubo ahlangene nomuntu wembaji ngokomseme begodu singatjho bona ukuzithwala yisikhathi lapho umntwana akhula khona ngemathunjini womuntu wengubo.Kuthatha iimveke ezingaba -40,nofana iinyanga ezilithoba.Zihlukaniswe ngeengaba ezintathu ezibizwa nge-trimester. Umuntu wengubo nakazithweleko ubonakala ngamatshwayo athileko, isibonelo: ukuthulula, abanye batjhuguluka imizimba.
Ukutlhoriswa kwabantu bengubo eSewula Afrika

Ukutlhorisa kuhlukumeza omunye umuntu, ukumenza aphatheke kumbi nofana kabahlungu. Kunemihlobo ehlukahlukeneko yokuhlukumezeka, ukuhlukumezeka ngokwenyama, ngokomkhumbulo, ngokumseme, ngokommoya kunye nangokomseme. Ukutlhoriswa kwabantu bengubo eSewula Afriki kusezingeni eliphezulu begodu kubonakala likhuphuka nyaka nonyaka. Lokhu kungebanga lokobana ubunengi babantu bengubo abatlhoriswako, batlhoriswa ezandleni zabantu abatjhidelene nabo.

Abantu bengubo bahlukumezeka ngeendlela ezinengi enarhe yeSewula Africa, njengokutlhoriswa ngokwenyama. Lokhu kutlhoriswa okujayelekile kileli, ekwenzeka khulu khulu hlangana nabantu abaziinthandani. Namhlanje sikhamba phezu kwabantu abanengi bengubo abakhambe emhlabeni babulawa babantu ababathandako ngokubatlhorisa.
Ukuthunjwa nokubulawa kwabentazana eSewula Afrika

Ukubulawa kwabantu besifazane kuyinto esele Ibhebhetheka ngokweqileko enarheni le.Enyakeni lo uwodwa sele kubulewe abantu abanengi kwamambala iikakhulukazi abezwana nabo 

Umntazinyana u Olerato Mongale egade aneminyaka ematjhumi amathathu obekafunda eRHODES UNIVERSITY,watholakala abulewe ngemva kokobana ahlangane nomuntu eenkundleni zokuthintana.Kuthiwa umuntu lo wazenza ngathi ufuna ukumkhipha ayomdlisa isidlo sebsuku kanti uze ngokumbi ngokobana ambululale.Nontobeko Cele ebekaneminyaka ematjhumi amabili nahlanu yena ubulawe ngeshlungu mumuntu obekahlekisana naye uSibusiso Lawrence.Okubhlungu kukobana wathi nakambulalako wenza umgadangiso.Kuthiwa amapholisa amthola alenge emthini eduze nalapho enze khona isenzo lezi .Lokhu kwenzeka e Kwazulu Natal.Ku Rhoboyi woyaka lo ePitori kusolwa bonyana kunombulali okhamba athumba bekabulale abafazi.Kuthiwa bahlanu abentazana abatholakele babulawe ngendlela efanako batholakele baphuthelwe nge tjhegasi ,batjhisiwe begodu abanye babo bagujelwe eduze ne Tshwane,basukela eminyakeni ematjhumi amabili ukuya kewamatjhumi amathathu nahlanu.

Ekhotho ye Pitor bagwebe
Sfiso Ncwane

USfiso Ncwane wabelethwa ngomhlaka 1979-ku Sihlabantdangana ngelanga ama-21 wabhubha ngo Nobayeni mhlana amalanga ama-5 ngo- 2016. Ubegade acula nge Sewula afrika.  wahlanganyela ne Mlazi based band ebizwa nge new edition, Ngokuhlanganyela u Ntombifuthi no skhumbuzo Gumee lo ebegade abetha iingubhu. U Ncwane waphandinda enye iband ebizwa ngokobana yi " one touch" no Mr Joe  gcabashe , sikhona Gumede no Senzao sabela.
Ubuntazana

Ubuntazana ngokwesiko butjho ubujamo bokungakaze uhlanganyele ngokomseme. Ukuqakatheka kwako kuyahluka ngokuya kwam asiko, iinkolo kanye neenkathi. ngokomlando, ubuntazana nofana ubuntombi khulukhulu besifazana bukhambelana nokuzihlonipha nokukuhlanzeka. ngokuya ngo (Gottlieb,2004), eemphakathini eminengi yakade, bekuyimfuneko yomtjhado nokuba semthethweni komndeni. 

Ngokomoya, ubuntazana buvame ukubonwa njengetshwayo lokuhlanzeka nokuzinikela ku Krestu. Ukuhlonipha okufanako kutholakala ekoweni yamaHindu yama bhuda, lapho ukungatjhadi kuthathwa njengendlela eya ekukhanyeni.

Ukuzigcina kungakusiza ngendlela ezinengi njengokuzivimbela ukuthola ama STI, ukukhulelwa ngokungakahleleki, kakhulukazi ebantwaneni. Ubuntazana kungahlotjaniswa nokulungela ngokomkhumbulo ngokomkhumbulo nokuphila luhle ngokwngqondo. 

Esikhathini esizako, umnqondo wobuntazana ungaba womuntu yedwa,(mathupha)
Miriam Makeba

UZenzile Miriam Makeba (4 Ntaka 1932- 9 Sinyikhaba 2008), ogade aziwa ngelaka Mama Afrika, bekamvumi weSewula Afrika, umbhali weengoma, umlingisi nomlweli wezamalungela wabantu. Kwezomvumo bekazibandakanye imihlobeni ye-Afropop, jazz, and world music, bekamjameli ujamele ukugandeleleka kwabantu abanzima nombuso wabantu abanzima eSewula Afrika.

Wabelethelwa eJohanesburg, umbelethi wakhe omunye bekamSwati omunye amuXhosa, uMakeba wakateleleka borna ayokufuna umsebenzi asesemcani ngemuva kokuhlongakala kukayise. Waba nemshoda weskhatjhana nobegade ahlukumezeka kiwo aneminyaka eli-17, wathola umntwanakhe wokuthoma ngomnyaka we-1950, wahlula nesifo sekankere yamabele. Ikghono lakhe kwezomvumo lavela asesemntwana, waba ngusaziwayo ngo-1950, wahlanganyela nesiqhema se-The Cuban brothers, Manhattan brothers, an all women group, the skylarks,bebadlala imihlobohlobo ye-jazz, traditionala African melodies, neminye imihlobo yezomvumo edumileko yangaphetjheya.
Mr JazziQ

**UTumelo Manyoni** owaziwa ngokuthi ngu-Mr Jazziq, ungusonkunupe wama-Piano enarheni yeSewula Afrika, begodu nomkhiqizi wamarekhodi. Waziwa khulu ngebanga lokobana ulilunga lr iJazzi disciplines.

## Early life and education
UTumelo Manyoni wabelethwa mhlana amalanga amathathu kuNtaka ngomnyaka we-1995, wabelethwa begodu wakhuliswa endaweni eyaziwa ngokobana yiAlexandra, ukhuliswe ngugogo wakhe ngesikhathi ababelethi bakhe bahlala etlhagwini yeJwanasbhege. Wafunda eHighlands North Boy's High School. Ukuvezwa kwakhe njengomvumi ekuthomeni ngokusebenzisa ukuduma komndeni, okufaka hlangana ukubamamathe nelimi kwakayise, umalume wakhe kanye nabavumi abafana njengo Oskido, Black Coffe, kwavusa ikareko yakhe ekorweni yezomvumi.

Ikhambo lakhe lomvumo lathoma ngokuthi uyise kanye nomalume wakhe bazibandakanye emkhakheni womvumo, koke lokhu kwamenza bona akhiphe amehlo enyameni begodu ahlangane nabanye abavumi abadumileko enarheni mazombe, koke lokhu kwamkhuthaza bona abenekareko ekuvumeni. Wathi nakahlanganisa iminyaka elitjhumi nane besele angusonkunupe, kwathi lokha nakaneminyaka elitjhumi nesithandathu wathoma ukukhiqiza umvumo wasebenzisana noJosiah De Discipline ukwakha ubudlelwano JazziDisciples ngomnyaka wee-2017.
Charles I of England

Challie wesibili mntwana omdala wekosi u Charlse wokuthoma okunguye yedwa oseleko enarheni ye Scotland,Ireland ne Henrietta Maria of France. AfNgemva kukuphumala kuka charles wokuthoma ngonyaka ka-30 January 1649,Ngesikhathi sepi wabantu abamhlophe ekuyi British civil war,ipalamende ye Scotsland ibeke u Charles ikosi yesibili ngomhlaka 5 February 1649,kodwana, England yangena e skathini esiyi interregnum.yabuya yaphathwa ngu  Cromwell owahlula u Charles II epini Worcester on 3 September 1651,
Cassper Nyovest

URefiloe Maela Phoolo (wabelethwa mhla amalanga ali-16 kuNobayeni 1990), owaziwa ngoCasper Nyovest, mvumi weSewula Afrika, mtloli womvumo, usomabhizinisi, umkhiqizi womvumo kanye nosomaguduva. Wabelethelwa begodu bewakhulela eMahikeng, eTjingalanga Kapa, uthathwa njengomunye wabavumi abaphumeleleko eSewula Afrika. Ngomnyaka ka-2014 wasungula umgadangiso womvumo iFamily Tree Records. uNyovest waduma ngokukhutjhwa kwe- albhamu i- Tsholofelo (2014) eyakhiqiza iimvumo edumileko ezithi "Gusheshe" kanye ne "Doc Shebeleza"

Ngepumelelo yakhe yokuthengisa amathikithi wekhonsethi yakhe, iFill Up the Dome (2015) ebeyibanjwe eTicketpro Dome eJohannesburg. Ipumelelo yomnyanya lo yalandelela uNyovest nge "Fill Up" ukukhuthaza amakhonsethi eenkundleni ezihlukahlukeneko qobe mnyaka, kufaka hlangana iOrlando Stadium (2016) kanye neFNB Stadium (2017), kanye eJohannesburg, Moses Mabhida Stadium (2018) eDurban, kanye neRoyal Bafokeng Stadium eNorth West. 

UNyovest wakhupha i-albhamu enebizo elifana nelakhe, iRefiloe, eyakhitjhwa mhlazi 31 kuSewula 2025, kukhonsethi yakhe eFill Up The Dome. I-albhamu le isebenzisana nabavumu abanengi abafakanga hlangana no The Game, DJ Drama, Stonebwoy kanye noCasey Veggies. Walandela ipumelelo le nge-albhamu yakhe yesithathu eyadunyiswa khulu i-Thuto (2018), kanye ne-albhamu yakhe yesine ye-Kwaito, i-Sweet and Short (2019).
Wp/nr/Thuso Mbedu

U-Thuso Nokwanda Mbedu (owabelethwa mhla amalanga abunane ku-Velabahlinze ngonyaka we-1991) ungomunye wabadlali bakumabonwakude be-Sewula Afrika. Waduma khulu ngendima ayidlalako emdlalweni we-Sewula Afrika wabantu abatjha obizwa ngokobana yi-Sthunzi, lapho akhethwa khona ngokulandelana ukuthi athathe unongorwana wangaphetjheya obizwa nge- International Emmy ngonyaka wee-2017 kanye no-2018. U-Mbedu ekukhambeni kwesikhathi wavela ehlanganweni ebizwa ngokuthi yi- Forbes Africa 30 ngaphasi kwabantu abangaphasi kweminyaka ematjhumi amathathu ubudala ngonyaka wee-2018.

Ngonyaka wee-2021, wadlala ehlelweni elibizwa nge-Underground Railroad elitholakala kuAmazon Video, lapho kunamahlelo amanengi nekungilo elamenza bona abemdlali wokuthoma we-Sewula Afrika okhamba phambili kwezamahlelo adlala kumabonwakude we-America. Lokhu kwamenza bona athumbe unongorwana obizwa bona yi-Independent Spirit Award etholwa mumuntu wengubo okhamba phambili ngokuba mdlali wakumabonwakude ehlelweni elitjha. Waragela phambili waba ngomunye wabalingisi ehlelweni elimlando wangaphetjheya e-America obizwa ngokobana yi- The Woman King( 2022) lapho adlala khona iskhundla saka Nawi.

## Ipilo yakhe nefundo
U-Mbedu wabelethelwa eMidlands Medical Centre endaweni ye-Pietermaritzburg, KwaZulu-Natal. Ubelethwa ngumma okhuluma isiZulu kanye noyise okhuluma isiSotho nesiXhosa. Wakhuliswa e-Pelham ngugogo wakhe , owabamumuntu omtlhogomelako ngemva kokuhlongakalelwa babelethi bakhe bobabili asesemncani. U-Mbedu wafunda esikolweni esibizwa nge-Pelham Primary School, waragela phambili emabangeni aphezulu e-Pietermaritzburg Girls' High School. Waragela phambili emazingeni aphezulu e-University ye Witwatersrand( Wits),
Mlindo the Vocalist

**ULindokuhle Mgedezi** wabelethwa mhla amalanga alikhomba enyangeni kaSewula ngomnyaka we-1995, waziwa ngegama lika **Mlindo the Vocalist**, ungumvumi we Sewula Africa begodu ungumbhali weengoma. Wathoma ukubonakala kanye nokuduma nofana ukwaziwa ngemva kobana akhiphe ingoma yakhe eyaduma khulu eyayibizwa bonyana yi " Amablesser" ayikhipha e albhamini yakhe ekubizwa bonyana yi *Emakhaya (2018).*

**IPILO NOMSEBENZI**

1995-2016: Ipilo yokuthoma

ULindokuhle Mgedezi wabelethwa emnyakeni we-1995 e-Port Shepstone, KwaZulu Natal. Wathi nakaneminyaka emine, waba ngomunye welunga lesondo langekhabo lapha athola khona bonyana uyakwazi ukuvuma. UMlindo wafunda ePhathwa High School eGcilima, edorobheni le Margate. 

Njengoba athatha ikhambo lakhe lokuvuma, ngemva kwesikhathi uMlindo waya eTjhingalanga Kapa lapha azibandakanya khona nesiqhema somvumo wehlobo leHip Hop ekubizwa bonyana yi Flow Riders ngomyaka we-2010. Wathatha ingcenye ekuquleni. Ngomyaka ka-2014, wasungula esiqhema se-Capella esibizwa bona yiWhite Bread, ngemva kokukhamba kwakhe esiqhemeni se Flow Riders. Esiqhema se White Bread saba yipumelelo enye ekulu njengoma bathumba imitlomela eminengi ekufaka hlangana kjwe *Search for Stars,* eyabanjelwa eUShaka Marine World eThekwini. Ngomyaka ka-2017, wathumba umncintiswano wamathalente i*Golden Search* endaweni ye Richards Bay, ekungiyo eyamupha ithuba lokusebenza lapha ekugadangiswa khona umvumo ekubizwa bonyana yi Afrotainment ephethwe ngu DJ Tira.
Wp/nr/Nelson Mandela

Mandela wabelethwa ngomhlaka 18 kuVelabahlinze 1918, esgodini seMvezo ngendaweni ebizwa ngokuthi yiMtata, eEastern Cape

. Wanikelwa igama likaRolihlahla, igama lesiXhosa elitjho ukuthi "troublemaker" kwathi emnyakeni elandelako wathoma ukwaziwa ngesithakazelo sakhe, uMadiba. Ukhokhomkhulu wakhe wehlangothini lika yise, uNgubengcuka wayemdosiphambili wesizwe siThembu eTranskeian kwiphrovinsi yeEastern Cape. Omunye wamadodana kaNgubengcuka, ibizo lakhe ekungu Mandela, umkhulu kaNelson, ekunguye ebamthiyelela ngaye. Ngebanga lokobana uMandela wayebelethwa ngendlini yomfazi obuya esitjhabeni seIxhiba, kwenza bona angarhoni ukuba yikosana elandelako.

Ubaba kanelson Mandela, uGadla Henry Mphakanyiswa Mandela, wayeyikosana, wabekwaesihlalweni ngomyaka ka1915, ngemva kokuthi umkhandlo wakhe wakhe uthweswe ngomlandu wokukhwabanisa, uthweswa mkhandlu wabantu abamhlophe. Ngo1926, uGadla waqotjhwa emsebenzini ngonobangela wokukhwabanisa, kodwana uNelson bamtjela ukuthi uyise bamqothele ukujamela amalungelo nobulungiswa emkhandlwini. UGadla wayenesithembu, abafazi abane, amadodana amane kanye namadodakazi alithoba, ebebahlala endaweni ezihlukileko. Unina kaNelson wayemfazi wesithathu, uNosekeni Fanny, indodakazi kaNkedama wendlu yangesidleni, ilunga lesitjhaba samaMpemvu.

### Irherho lemithombo.
Wp/nr/Winnie Mandela

Nomzamo  Winifred Zanyiwe Madikizela-Mandela OLS MP ( wabelethwa mahlana amalanga ama26 kuSeptember 1936- 2 April 2018),  owaziwa ngo Winnie Mandela, waye ngusopolitiki weSewula Afrika, anti-apartheid activist begodu angukosikazi wesibili ka Nelson Mandela.Ngesikhathi sakhe sepolotiki wayesebenza njengelungu lePalamende ukusukela ngomyaka we-1994 ukuyokyfika enyakeni ka-2003, wasebenza godu  ukusuka ngomnyaka we-2009 ukufikela bewahlongakala, wayelisekala likaNqonqoshe we Arts and Culture ukusukela ngomnyaka we-1994 ukufikela enyakeni we-1996. Ubegade alilungu le African National Congress (ANC) lapho ebekasebenza ku National Executive Committee ye-ANC bewahola ne-Women's League. Abalandeli baka Madikizela-Mandela babemazi njengo "Mma wesitjhaba".

Wabelethelwa ebukhosini bamaXhosa eBizana, amthlogomeli, atjhade noNelson Mandela eJohennesburg ngomnyaka wee-1958; baqeda iminyaka ema-38 emtjhadweni wabo, baba nabentwana ababili. Ngo-1983, ngemva kokubotjhwa kwakaMandela ngokulandela i-Rivonia Trail, waba bubuso bakhe emphathini eminyakeni ema-27 ayiqeda ejele.Ngaleso sikhathi, waduma khulu emphakathini womzabalazo. UMadikizela Mandele wavinjezelwa yi-aphartheid state security services eentweni ezinengi, wahlukunyezwa, wagandelelwa ngemithetho evimbako, bewaqotjhwa emadorobhedini wamaplasi bewahlala iinyanga eziimbalwa e-Solitary Confinement.
David Mabuza

U-David Dabede Mabuza wabelethwa mhlazana amalanga ali 25 kuRhoboyi 1960 e Phola eduze ne Hazyview endaweni eyaba sifundazwe se-Mpumalanga. Ababelethi bakhe bebabalimi. Beka ngowesithandathu ebantwaneni abalitjhumi nambili,abentazana  ababunane nabesana  abane.Wafunda e-Khumbula High School nayo ise Mpumalanga. Wathola  idiploma yokufundisa, ekhethekileko yesifundo  seembalo, e Mgwenya College of Education ngo-1985.ubenguNobhala we-Black Consciousness-aligned Azania Student Organization (AZASO) kusukela ngo-1984 ukuya ku-1985. Lokha nakafunda eYunivesithi yeSewula Afrika ukuze athole  i-Bachelor of Arts ku-psychology ayifumana ngo-1989, wathoma ukusebenza njengotitjhere wesikolo. Wafundisa eMnyangweni wezeFundo we-KaNgwane kusukela ngo-1986 ukuya ku-1988 begodu waba nguHlokokulu  we-Lungisani Secondary School, nayo Ese Mpumalanga kusukela ngo-1989 ukuya ku-1993.

U-David Dabede Mabuza bekangu sopolotiki weSewula Afrika owasebenza njengesekela likaMongameli weSewula Afrika kusukela ngoMhlolanja 2018 ukuya kuMhlolanja  2023. Bekayisekela likaMongameli we-African National Congress (ANC) kusukela ngoNobayeni 2017 ukuya kuNobayeni 2020 kanti ke ngaphambilini ubenguNdunakulu  we-Mpumalanga ukusukela ngo-2009 ukuya ku-2018, kikho ukuphathwa  bomlingani wakhe wezepolotiki u-Jacob Zuma. U-Mabuza wasebenza njengeLunga lePalamende ukusukela ngo-2018 bekwaba kulapho atjhiya khona umsebenzi ngo-2023.

ukuzibandakanya kwakaMabuza kwezepolotiki kokuthoma kwaba ngomnyakazo we-Black Consciousness ngesikhathi asesemfundi. Bese kuthi nge yuniyoni zabotitjhere bekangumgcinisihlalo we-South African Democratic Teachers Union, ehlangene ne-Congress of South African Trade Unions ukusuka ngo-1988 ukuya ku-1991. Ngemva kokuphela kwebandlululo ngo-1994 wangenela isiBethamthetho sesiFunda se-Mpumalanga njengommeleli we-ANC begodu wathatha iinkhundla ezinengi zobuNgqongqotjhe eKhanseleni le-Executive le-Mpumalanga. Wakhethwa eKomidini ye-ANC National Executive Committee kokuthoma ngo-2007 begodu waba ngusihlalo we-ANC wesifundazwe e-Mpumalanga kusukela ngo-2008 ukuya ku-2017, ngesikhathi sakhe sokuba nguNdunakulu.

Ipolotiki ka-Mabuza ngesikhathi somsebenzi wakhe beyihlathululwa njengeyabantu abathanda abantu. wakhuphula ubukhulu nomthelela wesiqhema  se-ANC e -Mpumalanga no-Ace Magashule no-Supra Mahumapelo. waba yingcenye ye-Premier League eyasiza ukwakha umphumela we-ANC's 54th National Conference. Emhlanganweni lo  owabanjwa ngoNobayeni ku-2017, u-Mabuza wakhethwa njengoSekela likaMongameli we-ANC asebenza ngaphasi kuka-Cyril Ramaphosa. Lokha u-Ramaphosa nakakhuphukela esikhundleni sikamongameli weentjhabatjhaba ngemva kokutjhiya kwaka-Zuma ngoMhlolanja 2018, wabeka u-Mabuza bona athathe isikhundla sakhe njengeSekela likaMongameli weentjhabatjhaba.
Helen Zille

**UHelen Zille** umumuntu wengubo ongusopolitiki enarheni yeSewula afrika. Wabelethwa mhlana amalanga ali-9 kuNtaka ngonyama we-1951, wabelethelwa endaweni ye-Johannesburg. Wabe ambikindaba begodu amumuntu olwisana nebandlululo. Ukhule iplo yakhe ibunjwa magugu wabaJuda nokusinda kwababelethi bakhe  lokha iNazi nayizingela i-Germany. Wafunda e st-Mary isikolo endaweni ye-Waverly begodu ngemva kwalokho wayokufunda efundweni yamaziko aphezulu eyunivesithi ye-Witwatersrand ekukulapho athola khona iziqu zakhe ze-Bachelor of arts. Wathoma umsebenzi wokuba nguSopolitiki nakasebenzela i-Rand daily Mail ekukulapho aveza khona iqiniso ngokuhlongaka kwaka Steve Biko.ukungasabi kwakhe kuveza iqiniso leli kwenza nokuthi abe ngomunye olwisana negandelelo kwamsiza bonyana akghone  ukubayikutani yokukhululeka ukukhuluma neyama lungelo wobuntu.

### Imisebenzi kaHelen Zille
Wabalilunga lepalamemde eSewula Afrika ngehlangano ye-Democratic alliance ngonyaka we-2004, wasebenza njengomkhulumeli wehlangano yenarha.Umsebenzi wakhe epalamdenwabe unzinze khulu kwezfundo, zepilo nakweminye imiraro yokuphatha. Waraga waba ngumeyara weCapetown ngonyaka we-2006ekukulapho wasebenzisa khona imigomo ukuthuthukisa izinga abantu abathola ngalo iinsetjenziswa zakamaspala, begodu walwisana nobugebengu. Ngesikhathi sakhe wenza amatjhuguluko emakhiweni wendawo leya begodu lokho kwamdosela ukwaziwa ngaphetjheya kwezinye iinarha ezingaphandle kweSewula Afrika.

### Ukubonakala kwakhe nokuthumba abonongorwana
Ngonyaka we-2008 u-Helen Zille wanikelwa unongorwana wokuba ngumeyara wephasi ngombana wazama ukuthi alwisane  nokusetjenziswa kweendakamizwa wenza nokuthi wenza nokuthi abantu bathole iisetjenziswa zakarhulumende ngesikhathi.Unongorwana lo bekungewokuthi iindlela azisebenzisako ukuphatha edorobheni ziyasebenza begodu ubonakele azimisele ukuzibandakaya njengesakhamuzi. Godu wathumba  wabamumenzi weendaba wonyaka ngonyaka we-2006 lapo wabe athunjiswa yi-National press club ngesibanga sokuzibandakanya kwakhe kwezepolitiki inarha.

### Umehluko owenziwe ngu-Helen Zille
UHelen Zille ukghonile ukuthi  enze umehluko kweze politiki enarheni yeSewula Afrika, ngombana ukhombisile ukuukuzinikela kwakhe ngokuthiekuthuthukiseni amaphilo wezakhamuzi ezivamileko. Indlela yakhe yokudosa phambili ehlanganisa iphrinsipuli yokuzinikela nokurarulula imiraro usebenzisa i-pragmatic approach, ifundwe babantu beyathandwa nabanbanye abosopolitiki banantu abenza imigomo ephasini zombelele. Ukghonile ukwenzela iinzukulwana ezizako zabantu bengubo indlela kwezepolitiki.Ukuzimisela, ukubekezela, kwakhe  ukusebenzela kwakhe abantu kukhuthaze  ilutjha elinengi ukuthi lenze imsebenzi ekwezepolitiki nakarhulumende.

## Iinkomba
I-Jonathan Ball Publishers

**I-Jonathan Ball Publishers** yindlu yokugadangisa yeSewula Afrika eyasungulwa nguJonathan Ball ngomnyaka wa 1976.  Yaziwa ngokugadangisa nokusabalalisa iincwadi ezingezizo zezinganekwane ezisezingeni eliphezulu, okufakahlangana imisebenzi yezepolotiki yeSewula Afrika, umlando, amabiography, kanye neendaba zamanje, kanye neenhloko ezikhethiweko zezinganekwane. Ikhamphani le godu isebenza njengomsabalalisi wendawo wemibhalo eminengi emikhulu yamazwe ngamazwe, iletha iincwadi ezithengiswa khulu ephasini loke emakethe yeSewula Afrika. I-Jonathan Ball Publishers isebenze nabanye babatloli nabahlaziyi abadumileko enarheni, begodu ikhathalogu yayo ifaka hlangana kokubili imisebenzi yokuphenya eqakathekileko nokufundwa okuthandwako. Ihhovisi elikhulu lise -Goli, neminye imisebenzi e -Cape Town.  

## Iinkomba
Hlengiwe Mhlaba

**U-Hlengiwe Mhlaba** wabelethwa mhlana amalanga ali-7  kuMgwengweni ngonyaka we-1973.Wabelethelwa endaweni yaKwaMashu esiphandeni seKwaZulu Natal. Umvumi nomtloli womvumo enarheni yeSewula Afrika,yena uvuma umvumo wevangeli.Ikhambo lakhe kwezomvumo lathoma asese mncani nakathoma ukulandela ubukresite. Wathoma ukuthanda ukuvuma asakhula, ithando lakhe lovuma lakhuliswa  makhreste bewagcina alandela ibizelo lokuba mvumi. Ngaphambi kobana abemvumi obandululiweko u-Hlengiwe Mhlaba wabe angutitjhere afundisa isifundo seembalo nesayensi esikolweni esisemakhaya.

Ngemva kwalokho nasele isikhathi sikhambile wathola iziqu zokumhlonipha zokuba ngudorhodere ku-*theology* azithola ku-*Immanuel University of Theology*, lokho bakwenza baboba ikghono lakhe lokuvuma umvumo wevangeli. Isitayela sakhe sokuvuma sihlukile simenze bonyana abe nabalandeli abangaphezulu kwe-22 000 ku Instagram ngombana wabela abantu ngokukhuthala umvumo wakhe begodu utlola imilayezo ekhuthazako nokubalandeli bakhe.Akanabo abantwana ukungebakhe U-Hlengiwe begodu umumuntu wengubo ongakhange atjhade epilweni.Uyakhuluma ngesiqunto sakhe sokuthi agcoke indandatho emunweni, Uyigcokela bonyana abantu bembaji bangamsomi, kodwana baphazamiseke babone ngathi utjhadile. Wenza lokho ngombana begade bangamfuni lokha nakasese ngutitjhere kodwana nakathoma ukuba mvumi sele bamfuna uthi lokho kutjengisa bona bafuna imali yakhe ingasi yena.

### Umsebenzi wakhe kwezokuvuma
Ikghono lakhe lokuvuma latholwa ngomunye wabavumi bomvumo wevangeli u-Sipho Makhabane ekunguye owamfaka ku-Manxusa productions ekukulapho athoma khona ibizelo lakhe lokuvuma.Ibizelo lakaHlengiwe Mhlaba lathoma ngonyaka we-2005 nakakhipha i-albhamu yakhe yesihloko esithi “dwala lami”ekungiyo eyamenzelabona aziwe njengomvumi womvumo wesonto.”UJesu uyalalela” yi-albhamu yakhe alandela ngayo eyabe ikatelela bona umthandazo ngiwo oyipendulo. Wakhupha enye godu i-albhamu ngo-2007 yona eyabe imumethe ifihlo yokobana umvumo wesonto kufanele uzwakale bunjani, uphethe ukulotjha uzimu, ukudansa Kanye nokubonga.Sele akhiphe ama-albhamu aphezulu kwalikhomba.

### Ipilo yakhe neentjhijilo
Uhlengiwe Mhlaba akhange afihle okwenzeke epilweni yakhe waveza kobana ukhe walinga ukuzikhunga ngesibanga sokugandelelwa mndeni begodu nangesinga sokuba nobudisi kwezemali. Nanyana kunjalo wasebenzisa izinto akhe aqalana nazo ukuthi abasele umvumo wakhe akwazi ukuthi alekelele abanye abanobududisi abacalene nabo  epilweni ngomvumo wakhe.Umumuntu ofundisa ngokuthi abantu kufanele bazigcine baphilile emkhumbulweni wabo babalekele ukugandeleleka ngombana ukugandeleleka kungenza umuntu binyana abe nomcabango wokuzikhunga.Ngalokho wagcina azibandakanya  ku-“Ungazibulali depression  and Suicide Campaign”.Uthanda ukhuluma nesitjhaba anikele abantu ithemba epilweni.

## Iinkomba
Lillian Ngoyi

**Lillian Masediba Ngoyi** wabelethwa mhlana amalanga ama-25 kuKhukhulamungu ngonyaka we-1911, endaweni ye –Pretoria esiphandeni se-Gauteng.Wabangomunye wabantwana aba-6 emndenini wakhe. Uyise wabe esebeza emayini begodu unia wabe asebenza ukuhlanza izambatho.Waceda ukufunda isikolo samabanga aphasi ekilneton. Ipilo yakhe ibukafazi bokuzimisela ukulwisana nombuso wegandelelo Kanye nokubandlulula ngokobulili. Wazinikela ukulwela amalungelo, ikuleleko, nokulingana eSewula Afrika. Umndeni wakhe wavela bonyana uhlobene nekosi u-Phatudi ehlala e-Lebowa. Abantu bomndeni wakhe babonakala banekghono lokudosa phambili

UNgoyi wathoma ikhambo lakhe kwezepolitiki ngonyaka we-1970 ekukulapho abalilungale-Garment workers’ union lapho gade asebenza khona ngemitjhini efekthrini yezambatho. Ukuba lilunga kwakhe le- union le kwamenza bona agcine sele alilunga le-African National congress ngonyaka we-1950, Ngesi khathi se-defiance campaign. Ukuba nekghono lokudosa phambili kwamlekela bonyana agcine sele athola ezinye iinkhundla ku- ANC women’s legue abeliseka lomengameli naku Federation of South African Women (FEDSAW) abe ngumongameli wakhona.

### Ukumatjha kwabantu bengubo

U-Lillian Ngoyi, no Helen Joseph, Rahina Mooosa, Sophia Williams de Bruyn bakghona ukuba ngabanye baboma abadosa phambili ekumatjheni kwabomma nofana kwabantu bengubo ekwenzeka ngelanga le-9 kuRhoboyi ngonyaka we-1956 ekukulapho kwaphuma khona abantu bengubo benarheni yoke yeSewula Afrika abadlula ku-20 000. Bakhamba baya e-union building, ePitori ukuyokunghonghoyila ngomthetho wokudlula ebantwini bengubo. Ngukhona ikwakhe ukukhuluma wazilekelela ngombana wakghona boyana atjele isitjhaba samma bonyana sithule amamithi ama-30 amzabalalzweni.

### Amakhambo wakhe
Bekanande akhamba aye ngaphetjheya ekungeminye yemisikinyeko yakhe yango-1955 waya ku-world Congress of Mothers, eLuasane, Switzerland. Kukulapho akhuluma khona khona ngabantu bephasi ngokugandelelwa abomma beSewula Afrika abacalene nabo. Ukukhamba kwakhe kwakhe godu kwamusa e-Europe, China neRussia ekukulapho ahlangana khona nabanye abantu bengubo wenza nabo ubudlelwane.Lokho kwasiza kobana akghone ukuthi akhulise umsikinyeko wakhe wokulwisana nombuso wegandelelo.

### Ukuquntwa kwamakhambo
Kwathi nakubuya eSewula Afrika njalo wazingelwa lijim lamapholisa elabe lijamele umbuso wegandelelo. Bamlisisa ezinye zezinto, begodu kwaquntwa namakhambo wakhe wokuya emihlanganweni, nokuthi athule ikulumo lapho kuhlangene khona abantu abanengi. Wathoma ukujanyiswa ngonyaka we1960. Waphila iminyaka ema-15 ngaphambi kwemibandela lena. Nanyana kunjalo waragela phambili ukukhuthaza abanye ngesibindi anaso nokubekezela ebunzimeni.Eskhathini sanje ukhunjulwa njengomuntu owadlala indima ekulweni ikululeko yesitjhaba seSewula Afrika. Usakhunjulwa ngombana kuneentrada, imakhiwo namatliniki abizwa ngegama lakhe, ukwenzela bona ahlale akhunjulwa.

## Iinkomba
KwaNdebele

**I-KwaNdebele** bekuyi- Bantustan eSewula Afrika, ebegade ihloswe ngurhulumende webandlululo njengelizwe elizijameleko labantu besitjhaba sama-Ndebele . Indawo le yabunjwa ngemva kokobana urhulumende weSewula Afrika wangesikhathi sebandlululo azokuthatha isinqumo sokobanyana ilimi nelimi elikhona ngaphasi kwenarha le kufanele libe nendawo yalo engumazibuse, lapha abantu bakhona bazokukhuluma lelo limi kwaphela.

## Umlando
Inarha le yavunyelwa ukuzibusa ngoSihlabantangana (April) emnyakeni wee-1981. I-Siyabuswa yakhethwa njengedorobha elikhulu lenarha le, kodwana ngo-1986, idorobha elikhulu lathuthelwa KwaMhlanga . Isibethamthetho saKwaNdebele saveza ikareko lokufuna ukuzijamela (njengombana kwenzeka eendaweni ezifana ne -Transkei, i-Bophuthatswana, i-Venda kanye ne -Ciskei ) ngoMrhayili (May) 1982. Nokho aba khona amalungiselelo enziwako, kodwana ukutlhayela okukhulu kwezomnotho kanye nokuphikisana ngweendawo kwakuvimbela lokhu.  

I-KwaNdebele yabuyiselwa enarhei ye Sewula Afrika ngemva kwekhetho lika-1994 leSewula Afrika . Njenganje inarha enengi yendawo le iyingcenye yesifunda se -Mpumalanga .

## Iimfunda ngo-1991
Iimfunda zaKwaNdebele kanye nenani labantu ngesikhathi sokubalwa kwabantu ngo-1991. 

* Mdutjana: 125,485
* Mkobola: 212,771
* Mbibana: 65,989

## Qala godu

* AboNgqongqotjhe abaKhulu baKwaNdebele

## Imitlolo ekufunyenwe kiyo ilwazi

* South Africa 1980/81 – Official Yearbook of the Republic of South Africa ,
IYunivesithi ye-Pitori

**IYunivesithi ye-Pitori** kuyiyunivesithi eyathonywa ngo-1908 njengekhampasi yePitori engaphasi kwe Transvaal University College ese- Jwanashege. Iyunivesithi yathoma ngokuba nabafundi abama-32 ngomnyaka we 1908 kufikela ebafundini abama-53 000 ngo-2025. Nje, iyunivesithi leinamakhampasi alikhomba akhona hlangana nedorobha lePitori.

Iyunivesithi ivamise ukubizwa ngokuthi yi-UP, i-Tuks namkha i-Tukkies.

## Ukuphathwa nokuhlela

### Ama Faculty Akhona neminyaka yokuthonywa kwawo.
IYunivesithi ye-Pretoria

iYunivesithi yePretoria kuyiYunivesithi enzinze edorobheni elikhulu lenarha yeSewula Afrikha i Pretoria (IPitori). iYunivesithi le yatlanywa ngomnyaka we-1908, njengekhampasi esePitori yesikolo ekhabe sibizwa ngokuthi yi Transvaal University College. Njenganje, iYunivesithi le inamakhampasi alikhomba asabalale eendaweni ezihlukileko khona ngaphakathi kwedorobha lePitori. Kokuthoma, iYunivesithi le yaba nabafundi abama-32. Kodwana ngokukhamba kweminyana, inani nokho lakhula kwaze kwafika enanini lapha sele inabantwana abandlula ku 55 000 ngomnyaka ka 2023. Amagama ajwayelekileko weYunivesithi le, ligama le UP namkha i Tuks. 

## Ama-Faculty we Yunivesithi
UMasipala we Dr JS Moroka

**uMasipala we Dr JS Moroka**  ngumasipala wemakhaya ongaphasi kukaMasipala wesiFunda se-Nkangala, esifundeni se-Mpumalanga eSewula Afrika . I-Ofisi elikhulu likaMasipala lo linzinze endaweni yeSiyabuswa. Uthiyelelwe ngobaba uJames Moroka, obekanguMengameli-Jikelele wesi-8 wehlangano iAfrican National Congress.

## Iindawo ezikulu
Ngokweembalo balo zomnyaka ka 2001, Iindawo ezikumasipala lo zihlukaniseke ngendlela elandelako.
Umasipala wendawo we-Thembisile Hani

**Umasipala we-Thembisile Hani** ngumasipala wemakhaya ongaphasi kukaMasipala wesiFunda se-Nkangala, esifunndeni se-Mpumalanga, eSewula Afrika. uMasipala lo, uneendawo zemakhaya ezima-57 begodu amalokitjhi akhona malokitjhi amahlanu. Ngesikhathi sebandlululo, iindawo ezinengi ngaphasi komasipala lo khabe kuziindawo ezingsaphasi kombuso ozijameleko waKwaNdebele. Umasipala uthiyelelwe ngobaba uThembisile Chris Hani, ebekangunobhala wehlangano i South African Communist Party, owabulawa mhlazana ali 10 ku Sihlabantangana ngo 1993. Eminye yemirhatjho eyaziwa khulu nerhatjhwa kilendawo, kumrhatjho obizwa ngokobanyana yi Flare Fm SA, ekumrhatjho onzinze endaweni yase Phola. KwaMhlanga.

## Iindawo eziku Masipala
Iimbalobalo zangomnyaka ka 2001 ziveza ukubalwa kwabantu ngaphasi komasipala lo ngendlela elandelako.
Ingwenyama uMayitjha II

**Ingwenyama uMayitjha II** (2 June 1947 – 30 June 2005), owabelethwa angu **Nyumbabo Cornelius Mahlangu**, khabe ayingwenyama yesitjhaba samaNdebele wakwaNdzundza e -Mpumalanga, eSewula Afrika. Wathoma ukubusa ngemva kukayise, Ingwenyama uMabusabesala II. Wathoma ukubusa ngosukela ngomnyaka ka1992 bekwaba kulapha ilanga licima khona ngo-2005.

Ngesikhathi sebandlululo, isitjhaba samaNdebele khabe sibuswa ngaphasi kombuso ozijameleko waKwaNdebele. Ngaso lesi sikhathi, iNgwenyama u-Mayitjha wasebenza eenkhundleni ezinengi ekhabhinethini yabaphathi bombuso waKwaNdebele,

## Ipilo yakhe asesemutjha nemisebenzi
Ingwenyama yabelethwa mhlazana amalanga ama-2 ku Mgwengweni ngomnyaka ka 1947  ibelethelwa eNdaweni yase Mthambothini. uYise khabe kuyiNgwenyama uMabhoko II (uMabusabesala David Mahlangu) obekabelethwa ngu Mayitjha I. Baziinzukulwana zeNgwenyama   UMusi kaMhlanga kaMafana. 

Ngesikhathi asesemutjha, iNgwenyama uMayitjha II wakhombisa ikareko elikhulu kwezamabhizinisi wokwakha kunye nokulima. Ngomnyaka ka 1960, wangenelela zepolotiki khudlwana lapha aba lilunga le Ndzundza Tribal Authority, eyathonywa ngebanga lomthetho we Bantu Authorities Act ekhabe ukhona ngesikhathi sebandlululo.

Ngesikhathi sokuphila kwakhe, uMayitjha waragela phambili namabhizinisi wokwakha nokulima, begodu wathoma umsebenzi wezepolotiki ngo-1969 njengelunga le-Ndzundza Tribal Authority, eyasungulwa ngokuya komThetho weBantu Authorities wesikhathi sebandlululo ukubusa abantu beNdebele beSewula yesifunda. Ngomnyaka ka 1979, Ingwenyama yaba nguNqgongqotjhe wezeFundo kusukela ngomnyaka ka 1984. Kusukela ngo 1984, waba ngu Ngqongqotjhe wezePilo. Kanti ke, kusukela ngomnyaka ka 1990 kufikela ngomnyaka ka 1992, Ingwenyama yaba ngu Ngqongqotjhe wezeMisebenzi yoMphakathi

## Ukubusa kwakhe: 1992–2005
Ngomnyaka ka 1992, ngemva kokuhlongakala kukayise, wabekwa njengeNgwenyama yesitjhaba samaNdebele wakwa Nzunza. Kanti, ke, ngesikhathi sokuhlongakala kwakhe ngomnyaka ka 2005, i Nhlapo Commission on Traditional Leadership Disputes and Claims beyiphakathi nephenyo layo. Begodu INgwenyama uMayitjha bekasakhulumisana neNgwenyama uMakhosoke II wesitjhaba samaNdebele wakwaManala mayelana nokuhlanganisa isitjhaba samaNdebele bonyana sibe ngaphasi kobukhosi bunye. Ilanga lacima nhlazana amalanga ama-20 kuMgwengweni 

2005.

## IPilo yeNgwenyama
Ngomnyaka ka 1975, Ingwenyama yatjhada nekosazana uSiphila Dlamini ophuma esitjhabeni samaSwati, obeka ngumma wokuthoma. Kusukela lapho, wathatha uLena Masilela njengomfazi wesibili. Umfazi wesithathu khabe kungu Nomsa Sanny-Flora Mtshweni. Kanti ke, wesine kungu Gabisile Elizabeth Mabona. Wesihlanu khabe kungu Nomsa Daphane Mdaka. Abantwana bakhe boke pheze balinganiselwa ematjhumini amabili sele baphelele.
I-Shoprite Holdings Ltd

Isitolo **iShoprite** (ngokusemthethweni y**i-Shoprite Holdings Ltd** ) kusitolo esikulu kunazo zoke iintolo enarhenikazi ye omkhulu we-Afrika. Ama Ofisi amakhulu wesitolo lesi atholakala endaweni ye-Cape Town, eSewula Afrika. Godu ke, indawo ye Cape Town kuyindawo lapha isitolwesi sasungulwa khona ngomnyaka we 1979

Isitolwesi kusitolo esitloliswe ngaphasi Johannesburg Stock Exchange. Kanti ke, itlolisiwe nakwamanye ama-stock exchange, njenge stock exchange senarha ye-Namibia  kunye nenarha ye-Lusaka .

Njengekampani ekulu kunazo zoke, iShoprite ineentolo ezinengana tle enarheni yeSewula Afrika nakwezinye iinarha. Godu, Iphinde ibe nezinye iintolo, njengesitolo  i-USave, iMedrite, Transpharm, House & Home, Computicket, kunye Ne Checkers, ekuziintolo ezingaphasi kweKampani iShoprite.
Kwa Bulawayo

**iKwaBulawayo**  kungelinye lamadorobha amakhulu eZimbabwe, Begodu kulidorobha elikhulu kunamanye esifundeni se- Matabeleland, ekusifunda lapha idorobha leli linzinze khona . Idorobheli lasungulwa yikosi yamaNdebele weTlhagwini uLobengula, ekhabe ayindodana yekosi uMzilikazi kaMatshobana. Ibizo ledorobheli, elithi "Bulawayo" lisuselwe ebizweni lesiNdebele seTlhagwini elithi 'bulala'
IYunivesithi yeSewula Afrika

I University Of South Africa (Unisa) Kuyiyunivesithi ekulu kunawo woke amayunivesithi eSewula Afrika. IYunivesithi le pheze inabafundi abandlula eenkulungwaneni ezimakhulu amane, ekubala hlangana abafundi abavela eenarheni ezingaphetjheya. Lokhu kwenza bonyana iYunivesithi le ibe sesibalweni samaYunivesithi amakhulu khulu ephasini zombelele. Kanti ke, kungiyo yodwa iyunivesithi ekulu kangaka enarhenikazi ye Afrika.

Iyunivesithi le yasungulwa ngomnyaka we 1873 begodu khabe ibizwa ngokobanyana kuyi University Of Good Hope.
U-Angie Motshekga

**U-Matsie Angelina "Angie" Motshekga**  (wabelethwa mhla amalanga ali-19 kuMgwengweni ngomnyaka we-1955).Ungusopolotiki begodu mfundisi weSewula Afrika osele aberega njengoNgqongqotjhe wezokuVikela amajoni weButho kusukela mhla amalanga ali-3 kuNtaka ngomnyaka wee-2024. Uberege njengomengameli weRiphabhliki yeSewula Afrika kusukela mhla amalanga ali-17 kuRhoboyi ngomnyaka wee-2024, ngesikhathi uMongameli u Cyril Ramaphosa akhambele  UmHlangano we-44th weenhloko zombuso noRhulumende we -Southern African angie 

Development Community e- Harare, e-Zimbabwe .  U-Motshekga godu wasebenza njengoNgqongqotjhe wezeFundo Sisekelo kusukela ngoMeyi ngomnyaka wee-2009 ukuya emnyakeni wee-2024. Ngaphambili, bekalilunga lomKhandlu oPhetheko kurhulumende wesifunda sange-Gauteng . U-Motshekga ulilunga le- African National Congress . Bekangumongameli wangaphambilini weligi yabantu abasikazi behlangano angie .

U-Motshekga wabelethwa mhla amalanga ali-19 ngenyanga ka Mgwengweni ngomnyaka we-1955 eSoweto, nge Transvaal Province .Wafumana ifundo yakhe yamabanga aphasi eenkolweni ezihlukahlukeneko e-Soweto. Waphumelela esikolweni sokuhlala e -Matatiele. U-Motshekga wafunda e- University of the North, lapho athola khona idigri yakhe ye-Bachelor of Arts ku-Education. E- University of the Witwatersrand, u-Motshekga wathola i-Bachelor of Educational Science degree kanye ne-master's degree.

Ngomnyaka we-1981, u-Motshekga waqatjhwa njengotitjhere e-Orlando High School. Waberega esikolweni bekwafika umnyaka we-1983, lokha nakatjhiya umsebenzi ngemva kokuqatjhwa njengomfundisi e-Soweto College of Education. U-Motshekga waba mfundisi e-University of the Witwatersrand ngomnyaka we-1985. Wafundisa e-University bekwafika umnyaka we-1994. 

## '''Imithombo lwazi'''
I-Kaizer Chiefs FC

**I-Kaizer Chiefs Football Club** (eyaziwa ngokuthi **yi-Chiefs)** yisiqhema sebholo ye -Sewula Afrika ese-Naturena, e-Johannesburg South, edlala ku- Premiership￼. Isiqhema sibizwa nge *-AmaKhosi*, okutjho "amaKhosi" ngesiZulu, kanye nama *-Phefeni Glamour Boys.* I-Chiefs sele inqobe iinhlandla ezinengi zeligi kanye namatrophi. Indebe yakamuva yasekhaya bekuyiNdebe ye-Nedbank ka-2024-25￼. Baphethe iinkezo ezinengi khulu hlangana nazo zoke iinqhema zeSewula Afrika begodu bayisiqhema esiphumelele khulu emlandwini webholo yeSewula Afrika solo kwathoma izinga eliphezulu ngo-1970.

Isiqhema sinomncintiswano omkhulu wendawo, i -Soweto derby, ne -Orlando Pirates, isiqhema se-Soweto umsunguli we-Chiefs u-Kaizer Motaung adlala kiso ekuthomeni komsebenzi wakhe wokudlala 
.  Abadlali abadumileko ebegade bambatha ijezi elimnyama negolide esikhathini esidlulileko bafaka hlangana abokapteni besiqhema lesitjhaba u-Neil Tovey no -Lucas Radebe kanye no -Patrick Ntsoelengoe, u-Gary Bailey, u-John "Shoes" Moshoeu, u-Shaun Bartlett, u- Steve Komphela, u-Siyabonga Nomvete, u- Doctor no-Khumalo.

Yisiqhema esisekelwa khulu eSewula Afrika￼. I-Kaizer Chiefs beyinesisekelo esingaphezu kweengidi ezili-16 ekuthomeni kwekhulu leminyaka. Bathola isilinganiso sabantu abafika ekhaya esingu-16,144 ngesizini ka-2019-20, okuphezulu khulu kuligi. Isiqhema sidlala imidlalo eminengi yangekhaya e- FNB Stadium enabantu abama-94,797.
NgoTjhirhweni 2025, i-Kaizer Chiefs yagidinga iminyaka ema-55.

Imithombo lwazi
DD Mabuza

U-David Dabede Mabuza wabelethwa mhlazi-25 kuRhoboyi wee-1960 e -Phola eduze ne-Hazyview endaweni eyaba sifundazwe se-Mpumalanga .  Ababelethi bakhe bebabalimi.  Bekangowesithandathu ebantwaneni abali-12 - amantombazana abunane nabafana abane.  Wafunda e-Khumbula High School, nayo ese-Mpumalanga.  Wafumana idiploma yokufundisa, ekhethekileko yefundo yeembalo, e-Mgwenya College of Education ngo-1985; gade angunobhala we- Black Consciousness -aligned Azania Student Organization (AZASO) kusukela ngo-1984 ukuya ku-1985.   Ngesikhathi afunda e -University of South Africa ukuthola i-Bachelor of Arts ku-psychology, ayifumana ngo-1989, wathoma ukusebenza njengotitjhere wesikolo.  ] ​ 

Waragela phambili nokuzibandakanya kwakhe kwezepolotiki: waba ngusihlalo we-National Education Union of South Africa kusukela ngo-1986 ukuya ku-1988, umgcinimafa we-Foundation for Education with Production kusukela ngo-1986 ukuya ku-1990, begodu waba mhlanganisi weKomidi yezeFundo yeNarha kusukela ngo-1987 ukuya ku-1988   U-Ferial Haffajee, u-Mathews Phosa waqasha u-Mabuza e- United Democratic Front ngo-1986.   Kusukela ngo-1988 ukuya ku-1991, esigabeni sokugcina sebandlululo, waba ngusihlalo we -South African Democratic Teachers Union, ihlangano enethonya ye-Congress of South African Traons Union .
MaWhoo

**U-Thandeka Nontobeko Ngema** (wabelethwa mhlana amalanga ali-16 kuNobayeni 1994), owaziwa ngokuthi **ngu-MaWhoo**, mquli nomtloli weengoma weSewula Afrika. Wathola ukuhlonitjhwa okukhulu ngemva kokukhipha ingoma yakhe yokuthoma ethi "Umshado" leno- Heavy-K.

U-Ngema uvele godu kumavidiyo womvumo amanengi, okufaka hlangana ukulingisa iindima eziqakathekileko. Ubuye waba yimodeli yamabhrendi ngaphakathi nangaphandle kweSewula Afrika. Usebenze ne-Tribe Afrique, House of Supreme, kanye ne-Convoy Clothing South Africa. Usebenzisane nabantu abafana no -DJ Maphorisa, u-Master KG, u-Tsisto, u-Kabza De Small no-Vigro Deep.   

Ngaphandle kwelizwe lakwabo, u-Ngema sele adlale emazweni we-Afrika afana ne -Botswana, i-Eswatini, i-Zimbabwe ne -Mozambique.   

## Isendlalelo

### Ipilo yokuthoma
U-Thandeka Nontobeko Ngema wabelethwa mhlana amalanga ali-16 kuNobayeni ngo1994 e- Eshowe, KwaZulu-Natal, eSewula Afrika. Wathoma umsebenzi wakhe womvumo asesemncani. Lokha nakaneminyaka elitjhumi nanye, wathatha ingoma yakhe erekhodiweko wayisa emsakazweni wendawo bona idlalwe emoyeni kodwana akhenge bamvumele ngombana bekasesemncani khulu.  

#### Amagama wesiteji
Engcocweni, wabelane ngokuthi ibizo lakhe lesiteji litjho "umlingo" ngelimi lesiJapan . Watjho  bona ibizo lavela ngo-Okmalumkoolcat.  

### Ifundo
U-Ngema unesiqu asifumene e- University of South Africa (i-UNISA). 

## Ibizelo
Ingoma yakhe ethi "Bengicela" no-GL_Ceekay, i-Thukuthela ene-Jazzworx yakhutjhwa mhlana amalanga ali-13 kuMgwengweni 2025.  Yafika endaweni yokuthoma ematjhadini we-Apple Music, ingoma edumileko ku-YouTube, ingoma ethandwa khulu ku-Shazam begodu yingoma yesihlanu kumatjhadi weengoma eziphezulu ze-Spotify ngokulandelana. 

## Ukuphikisana
Ngo-2024 ngesikhathi sokukhulumisana no-L-Tido, u-Ngema waveza bona unamadoda amanengi ku-akhawunti yakhe yezokuthintana amthintako, okufaka hlangana umrepha u-Lil Wayne, u-Jay Z no -Rick Ross.  Abalandeli bakhe bamgandelela bona afakazele bona lokhu kuliqiniso na, lapho uNgema abelana khona ngesithombe sengcoco no-Lil Wayne.  

## I-Discography

### Ama-albhamu we-studio

* What a time to be alive (2022)
* *The chosen* (2023)
* *The sound of magic* (2024)
* Amazwi Okubonga (2025)

## Abangakathathi

### Njengomdwebi odosa phambili

## Ipilo yomuntu mathupha
Kube nemibiko yokuthi uNgema uthandana noHlubi Nkosi. Iinthandani bezibikwe bona zinikelana ngezipho.  

## Imithombo lwazi

# 
#
U-Justin Timberlake

U- **Justin Randall Timberlake** 
(wabelethwa mhlazi-31 kuTjhirhweni 1981)  mvumi wenarheni yange-America  e-Montana, umtloli weengoma, umlingisi, umkhiqizi wamarekhodi, nomdansi.  Ebizwa ngokuthi  yikosana ye-Pop , *i-Billboard*  yamhlonipha njengomlingisi omumuntu wembaji odlala yedwa ngcono ku -Pop Airplay begodu omunye wabadlali abakhulu be-Pop abamakhulu ama-21.  U-Timberlake uhlala hlangana nabaculi abarekhodako abathengisa khulu, ngokuthengisa amarekhodi angaphezu kweengidi ezima-88 ephasini loke. Imitlomelo yakhe ifakahlangana ama-Grammy Awards alitjhumi, ama-Primetime Emmy amane, ama-Brit amathathu,ama-BMA alithoba, i- Contemporary Icon Award ye- Songwriters Hall of Fame, kanye ne- MTV 's Michael Jackson Video Vanguard Award . Usolo asebenzisana nabakhiqizi  abafana ne -The Neptunes kanye ne-Timbaland .

## Imithombo lwazi
Benjamin Dube

Benjamin Dube 

Wabelethwa 1962(age 62-63)

eJohanisibhege, eSewula Africa

Ungumvumi wezeKolo

Wathoma ngomhlaka 1980 - kufikela namhlanje

abentwana: amadodana ama-4

U **-Benjamin Dube** (wabelethwa ngo-1962) mculi wevangeli weSewula Afrika owakhula waba yidumo ekuthomeni kwabo-80. Eminyakeni edlulileko ukhuphe ama-albhamu amanengi afinyelele esigabeni segolide neplatinamu emazingeni womvumo weSewula Afrika. U-Dube godu mfundisi odosa phambili we-High Praise Center e-Vosloorus, ngepumalanga ye-Johannesburg.  

## Iminyaka yokuthoma
Njengombana avela emndenini okholelwako, ikareko kaDube yomvumo yathoma asesemncani. Wathoma ukuvuma umvumo wevangeli ndawonye nomndenakhe nakaneminyaka elikhomba. Nakaneminyaka elitjhumi nambili, u-Benjamin wathoma ukuhlabelela nabafowabo abadala esontweni, begodu baziwa ngokuthi bavumi be-Dube Family. Kodwana ngebhadi, izinto bezizokutjhuguluka unomphela emndenini ka-Dube lokha umkhosi wabo noyise nakabulawa kumbi ngo-1976. Umndeni waqunta ukuvuma nokwabelana ngeendaba zokuhlongakala kwakayise. UDkt Tumi ngomunye wabavumi asebenzisana nabo. 

## I-Discography

* Umnyanya (1994)
* Ngiyazizwa ngifuna ukuragela phambili (2000)
* Ukudumisa okukhulu (2002)
* ngentaba ngayinye...ngiyathokoza (2004)
* Uyangibusisa Nanje (2005)
* Ebukhoneni bakhe (2007) 
* Ukukhonza ebukhoneni bakhe (2010)
* Ukupholisa ebukhoneni bakhe (2012)
* Ukuvuselelwa ebukhoneni bakhe (2014)
* Ukucwengiswa ebukhoneni bakhe (2015)
* Ukunqoba ebukhoneni bakhe (2017)
* Inkazimulo ebukhoneni bakhe (2019)
* Odume khulu ebukhoneni bakhe (2023)
* Odume khulu ebukhoneni bakhe 2 (2024)
* Nasiqala emuva 

## Iinkomba
Kamo Mphela

**KAMO MPHELA**

**U-Kamogelo Matona** Kamo 
(wabelethwa ngomhlaka-29 kuNobayeni 1999),  owaziwa ngokomsebenzi ngokuthi ngu **-Kamo Mphela**, mdansi nomvumi we-amapiano weSewula Afrika. Waba ngusaziwako we-inthanethi ngemva kobana afake ividiyo yakhe yokugida ku-akhawunti yakhe yezokuthintana.

## Ipilo yokuthoma nefundo
UMphela wakhulela elokishini le-Emdeni, e-Soweto . Wafunda i-Media e-Boston Media House, umnyaka. 

## Ibizelo
Ithando lakhe lokudansa lathoma asesemncani, lokha nakakhaphe uyise emsebenzini wakhe e- YFM .Bekathi nakakhambisana noyise asale adlala khona esiteji nekuyinto eyamenza bona abe mumuntu odume khulu. Ngokukhamba kwesikhathi  waba mumuntu edumileko ngokufaka amavidiyo ku -Instagram lapho atjengisa khona amakghono wakhe wokuvuma.  Ngaphambi kokobana aragele phambili nomsebenzi wakhe wokuvuma bekazame ukulingisa begodu wafumana ithuba lokuba mdlali ongezelelweko ku-TV soap Isibaya, kodwana ngokukhamba kwesikhathi wabona bona bekungasilo ibizelo lakhe ukuba mlingisi wathoma ukudlala njengomdansi emidlalweni.  Amakghono wakhe wokudansa agcina wamenze "Ndlovukazi ye-Amapiano". 

Ngomnyaka ka-2019, watlikitla i-Major League Music bewakhupha i-EP yakhe ebizwa ngokuthi, *i-Twentee* ngaphasi kwelebula.Mphela 19 
  Ubuye wakhupha iingoma ethi "Suka Emabozen" ne ama-"Menemene" begodu usebenzisane nomvumi weSewula Afrika u-Busiswa ngengoma ethi "Sbwl"  begodu uvele engomeni ye-MFR Soulz ethi "Amanikiniki" ebekwe ku-#1 ku- Good Hope FM 's SA House Music Top 10 Chart.   Ubuye wadlala begodu wasebenza nabavumi bendawo abafana no -Nadia Nakai no -Killer Kau . Uvele njengomvumi nomdansi eengomeni ze-amapiano ezifana ne-"Sukendleleni" kanye ne-"Labantwana Ama Uber".  Ngaphandle kwe -amapiano, sele avume neminye imihlobo yomvumo odumileko weSewula Afrika okufaka hlangana i-gqom, i-kwaito kanye ne-pantsula . 

I-" Dalie " no -Tyler ICU no-Khalil Harrison ehlanganisa u-Baby SON ekhutjhwe mhlana ali-11 kuNobayeni 2023. Ingoma le yathoma ukuvela endaweni yokuthoma emazweni amathathu i-Malawi, Zimbabwe kanye neSewula Afrika begodu yafika endaweni ye-11 emashadini we-Shazam wephasi loke.  Ukungezelela ingoma le yaba ngedumileko kumadijithali ngeengidi ezimbili emalangeni ama-4 begodu yaqinisekiswa ngegolide eSewula Afrika.   Ingoma le ifinyelele isitifiketi se-Platinum.  

### '''Imithomo lwazi'''